Župa Sljeme

Klanjanje na prvi petak u mjesecu – u tišini srca pred Gospodinom
2025-09-05 19:00 - 21:00, 2025-10-03 19:00 - 21:00, 2025-11-07 19:00 - 21:00, 2025-12-05 19:00 - 21:00 (Europe/Paris)
Pozivamo vas da nam se pridružite na euharistijskom klanjanju u kapelici Majke Božje Sljemenske, Kraljice Hrvata, svakog prvog petka u mjesecu od 19:00 do 21:00 sat.

U ritmu užurbane svakodnevice, ovaj trenutak tišine i sabranosti, u srcu Parka prirode Medvednica, pruža priliku da pred Presvetim predamo svoje brige, zahvalnosti i molitve.

Prvi petak posebno je posvećen Presvetom Srcu Isusovu, koje nas neprestano poziva na obraćenje, povjerenje i vjernost. Dođite i provedite vrijeme u osobnoj molitvi i klanjanju – u blizini Boga koji tiho dolazi, ostaje i ljubi.

Kapelica će biti otvorena za sve koji žele stati, zahvaliti, predati i odmoriti svoju dušu u prisutnosti Gospodina.

Dobro došli!

Prva subota na Sljemenu – dan molitve, zahvalnosti i zajedništva
2025-09-06 00:00 - 23:59, 2025-10-04 00:00 - 23:59
Pozivamo vas da prvu subotu u mjesecu provedete na Sljemenu, u duhovnom programu ispunjenom molitvom, susretima i zahvalnošću – u kapelici Majke Božje Sljemenske, Kraljice Hrvata, smještenoj u srcu Parka prirode Medvednica.

Prve subote u mjesecu u katoličkoj su tradiciji osobito posvećene Bezgrješnom Srcu Marijinu, kao odgovor na Gospin poziv iz Fatime na molitvu, obraćenje i zadovoljštinu za grijehe. To je dan kada posebno prinosimo molitve za mir, obraćenja i nakane Blažene Djevice Marije, te se okupljamo kao vjernička zajednica oko njezina Sina.

🔸 Program u kapelici Majke Božje Sljemenske:

🕙 10:00 – 12:00Vođene ture kapelicom – kroz kratku povijesnu i duhovnu šetnju, upoznajte kapelicu, reljef Gospe od Puta i život župe u planini.

✝️ 12:30Redovita sveta misa

🎶 17:00Pjevani časoslov – večernja molitva Crkve u zajedništvu s Gospom

🕯️ 17:30Sveta misa za sve dobročinitelje i suradnike župe, kao i za sve koji rade na Sljemenu (ugostitelji, planinari, djelatnici Parka prirode, šumarije…).Nakon mise slijedi euharistijsko klanjanje u tišini.

Ova duhovna ponuda prve subote poziva nas da u ritmu prirode, molitve i zajedništva produbimo odnos s Bogom i Marijom te da kroz susrete i zahvalnost obnovimo snagu za svakodnevni hod.

Dobro došli ste – bilo da ste prvi put ovdje ili ste već prijatelji Sljemena!

„Vjetar Božji“ – put prema dubljem odnosu s Duhom Svetim
2025-10-12 16:00 - 17:30
Pozivamo vas da se pridružite na novom duhovnom programu „Vjetar Božji“, temeljenom na poznatom serijalu The Wild Goose s fra Daveom Pivonkom.Kroz 14 nadahnjujućih epizoda, fra Dave nas vodi u otkrivanje i produbljivanje osobnog odnosa s Duhom Svetim – Onim koji je dah života, snaga koja oživljava i Ljubav koja nas preobražava. Svaka epizoda donosi svjedočanstva, razmišljanja i poticaje koji nam pomažu prepoznati djelovanje Duha u vlastitom životu.

👉 Program započinje sljedeće nedjelje, 12. listopada nakon mise u 15h u kapelici. Susreti će se održavati jednom tjedno. Na svakom susretu predviđeno je diljenje iskustava, projekcija videa i druženje. Između susreta očekuje se osobni rad i molitva. Zadnji susret će biti 11. siječnja.

📌 Za sudjelovanje je potrebna prijava putem poveznice https://forms.gle/JY3PTjEW5nkM7tWT9, uz dobrovoljni prilog od 25 EUR.

Dođi i dopusti Vjetru Božjem da dotakne tvoje srce, oživi tvoju vjeru i povede te na put radosti i slobode djece Božje. 🌿💨

#VjetarBožji #DuhSveti #ŽupaMajkeBožjeSljemenskeKraljiceHrvata #DuhovnaObnova #FraDavePivonka #TheWildGoose

Prva subota na Sljemenu – dan molitve, zahvalnosti i zajedništva
2025-11-01 00:00 - 23:59
Pozivamo vas da prvu subotu u mjesecu provedete na Sljemenu, u duhovnom programu ispunjenom molitvom, susretima i zahvalnošću – u kapelici Majke Božje Sljemenske, Kraljice Hrvata, smještenoj u srcu Parka prirode Medvednica.

Prve subote u mjesecu u katoličkoj su tradiciji osobito posvećene Bezgrješnom Srcu Marijinu, kao odgovor na Gospin poziv iz Fatime na molitvu, obraćenje i zadovoljštinu za grijehe. To je dan kada posebno prinosimo molitve za mir, obraćenja i nakane Blažene Djevice Marije, te se okupljamo kao vjernička zajednica oko njezina Sina.

🔸 Program u kapelici Majke Božje Sljemenske:

🕙 10:00 – 12:00Vođene ture kapelicom – kroz kratku povijesnu i duhovnu šetnju, upoznajte kapelicu, reljef Gospe od Puta i život župe u planini.

✝️ 12:30Redovita sveta misa

🎶 16:30Pjevani časoslov – večernja molitva Crkve u zajedništvu s Gospom

🕯️ 17:00Sveta misa za sve dobročinitelje i suradnike župe, kao i za sve koji rade na Sljemenu (ugostitelji, planinari, djelatnici Parka prirode, šumarije…).Nakon mise slijedi euharistijsko klanjanje u tišini.

Ova duhovna ponuda prve subote poziva nas da u ritmu prirode, molitve i zajedništva produbimo odnos s Bogom i Marijom te da kroz susrete i zahvalnost obnovimo snagu za svakodnevni hod.

Dobro došli ste – bilo da ste prvi put ovdje ili ste već prijatelji Sljemena!

Pjevani Časoslov uoči Prve nedjelje Došašća
2025-11-29 16:00 - 16:30
Pozivamo vas na zajedničku molitvu pjevanog časoslova u subotu, 29. studenoga u 16:00 sati, uoči Prve nedjelje Došašća. Na početku liturgijske godine okupit ćemo se u kapelici Majke Božje Sljemenske, Kraljice Hrvata, kako bismo u molitvi, pjesmi i sabranosti otvorili vrijeme iščekivanja Gospodinova dolaska.

Došašće je vrijeme budnosti i nade – vrijeme u kojem Crkva poziva na pripravu srca i obnovu duhovnog života. Stoga vas pozivamo da zajedno započnemo ovo sveto vrijeme molitvom časoslova, službenom molitvom Crkve koja nas uvodi u ritam liturgije i zajedništva.

Dobro došli!Neka nas Gospodin vodi kroz dane Došašća i daruje nam mir, radost i nadu.

Adventski koncert dječjeg zbora “Samoborski krijes”
2025-11-30 13:00 - 13:30
U nedjelju, 30. studenoga, u 13:00 sati u našoj kapelici Majke Božje Sljemenske, Kraljice Hrvata, održat će se adventski koncert dječjeg zbora “Samoborski krijes” iz Samobora.

Na početku došašća, u ozračju radosti i dragocjene dječje spontanosti, poslušat ćemo adventske i božićne pjesme koje nas uvode u vrijeme pripreme i iščekivanja Gospodinova rođenja.

Koncert će biti prigoda za zajedništvo, zahvalnost i duhovnu radost kojom započinjemo ovo posebno liturgijsko razdoblje. Pozivamo sve vjernike, hodočasnike i posjetitelje Sljemena da nam se pridruže i podrže naše najmlađe glazbenike koji nam svojim glasovima donose svjetlo Adventa.

Dobro došli!Radujemo se vašem dolasku!

Prva subota na Sljemenu – dan molitve, zahvalnosti i zajedništva
2025-12-06 00:00 - 23:59
Pozivamo vas da prvu subotu u mjesecu provedete na Sljemenu, u duhovnom programu ispunjenom molitvom, susretima i zahvalnošću – u kapelici Majke Božje Sljemenske, Kraljice Hrvata, smještenoj u srcu Parka prirode Medvednica.

Prve subote u mjesecu u katoličkoj su tradiciji osobito posvećene Bezgrješnom Srcu Marijinu, kao odgovor na Gospin poziv iz Fatime na molitvu, obraćenje i zadovoljštinu za grijehe. To je dan kada posebno prinosimo molitve za mir, obraćenja i nakane Blažene Djevice Marije, te se okupljamo kao vjernička zajednica oko njezina Sina.

🔸 Program u kapelici Majke Božje Sljemenske:

🕙 10:00 – 12:00Vođene ture kapelicom – kroz kratku povijesnu i duhovnu šetnju, upoznajte kapelicu, reljef Gospe od Puta i život župe u planini.

✝️ 12:30Redovita sveta misa

🎶 16:00Pjevani časoslov – večernja molitva Crkve u zajedništvu s Gospom

🕯️ 16:30Sveta misa za sve dobročinitelje i suradnike župe, kao i za sve koji rade na Medvednici.Nakon mise slijedi euharistijsko klanjanje u tišini.

Ova duhovna ponuda prve subote poziva nas da u ritmu prirode, molitve i zajedništva produbimo odnos s Bogom i Marijom te da kroz susrete i zahvalnost obnovimo snagu za svakodnevni hod.

Dobro došli ste – bilo da ste prvi put ovdje ili ste već prijatelji Sljemena!

Druga nedjelja Došašća kod Šumarskih jaslica
2025-12-07 12:00 - 13:00
Pozivamo vas da s nama proslavite drugu nedjelju došašća u jedinstvenom ozračju Šumarskih jaslica na Sljemenu (livada kod Stare Lugarnice).

Svečano misno slavlje kod Šumarskih jaslica u 12:00 sati glazbeno će animirati: KUD “Okićka Trešnja” i HSPD “Antun Radić” iz Okića

Tijekom mise bit će mogućnost svete ispovijedi, a u sklopu slavlja održat će se i blagoslov Šumarskih jaslica te blagoslov i paljenje druge adventske svijeće.

Druženje poslije mise

Nakon misnog slavlja, u zajedništvu i radosti adventskog vremena, Hrvatske šume i sljemenski ugostitelji pripremit će hranu i piće za sve posjetitelje.

Ostale mise na drugu nedjelju došašća

Svete mise u 10:00 i 15:00 sati održavaju se redovito u kapelici Majke Božje Sljemenske, Kraljice Hrvata, uz mogućnost svete ispovijedi.

Pjevani časoslov uoči treće nedjelje došašća
2025-12-13 16:00 - 16:30
Pozivamo vas na molitvu pjevanog časoslova u subotu, 13. prosinca u 16:00 sati. U vremenu Došašća, kada Crkva poziva na budnost, sabranost i duhovnu pripravu, okupit ćemo se u našoj kapelici kako bismo molitvom i pjesmom produbili radost iščekivanja Kristova dolaska.

Časoslov je službena molitva Crkve koja nas povezuje u zajedništvu i uvodi u ritam liturgijske godine. Neka nam ovo okupljanje bude trenutak mira i duhovne snage u adventskom vremenu.

Dobro došli!

Adventski koncert – Zbor Janjevaca
2025-12-14 13:00 - 13:30
Pozivamo vas na adventski koncert Zbora Janjevaca, koji će se održati u nedjelju 14. prosinca u 13:00 sati u našoj kapelici. U ozračju treće nedjelje Došašća, glazba će nas uvesti u radost i iščekivanje dolaska Gospodina.

Nakon koncerta, kod Hotela Tomislavov dom uslijedit će blagoslov i paljenje treće adventske svijeće.

Dobro došli!

Pjevani časoslov uoči četvrte nedjelje došašća
2025-12-20 16:00 - 16:30
Pozivamo vas da u subotu, 20. prosinca, zajedno proslavimo Uočnicu četvrte nedjelje Došašća u kapelici.

Raspored:12:30 – Sveta misa16:00 – Pjevani časoslov

Četvrta nedjelja Došašća u liturgiji nas uvodi u neposrednu pripravu za Kristovo rođenje, stavljajući pred nas lik Blažene Djevice Marije i otajstvo utjelovljenja. U ovom završnom adventskom koraku Crkva nas poziva na tišinu, sabranost i pouzdanje u Božja obećanja.

Sveta misa i pjevani časoslov pomažu nam da u molitvi produbimo iščekivanje Božića te da otvorena srca dočekamo dolazak Spasitelja.

Pjevani časoslov kao službena molitva Crkve povezuje nas s cijelom Crkvom i ritmom liturgijske godine, a u ovom svetom vremenu Došašća osobito nas usmjerava prema otajstvu Božje blizine.

Dobro došli na molitvu i zajedničko slavlje!

Zajedničko ukrašavanje božićnog bora na Sljemenu
2025-12-21 11:00 - 17:00
Pozivamo vas na posebno adventsko okupljanje ispred naše kapelice: zajedničko ukrašavanje velikog božićnog bora. Zahvaljujući Hrvatskim šumama, i ove je godine pred kapelicom će biti postavljen središnji bor adventa na Sljemenu – znak života, nade i trajnosti.

Želimo ga ukrasiti svi zajedno, kao župna i planinska obitelj. Pozivamo vas, vjernike, planinare, hodočasnike, prijatelje i posebno obitelji s djecom, da dođete i donesete svoje ukrase: kuglice, lampice, simbolične znakove, rukom rađene ukrase, male poruke mira i dobra. Svaki je ukras dar srca i pokazuje da se u božićno vrijeme nitko ne slavi sam, nego u zajedništvu.

Bor u božićnom vremenu

Božićno drvce u kršćanskoj je tradiciji znak života koji dolazi s Kristom – zimzeleno drvo koje ostaje živo i zeleno usred zime podsjeća na to da Božja ljubav nikada ne vene. Božićni bor stoji kao simbol nade, svjetla i novog početka. Kada ga ukrašavamo, unosimo u njega svoj trud, svoje darove, svoju priču i svoju vjeru. Svaki ukras je molitva i znak radosti Božića.

Zato vas pozivamo da svojom prisutnošću i svojim ukrasom budete dio ovoga bora i dio zajedništva koje gradimo na Sljemenu. Neka to bude drvo koje govori o našoj vjeri, zahvalnosti i ljubavi.

Dođite, donesite ukrase svoje obitelji i svoje radosti, i pridružite nam se u stvaranju ljepote koja će ostati kao znak Božića pred našom kapelicom tijekom cijelog vremena otajstva Kristova rođenja.

Radujemo se zajedništvu, susretu i veselju!

Badnjak na Sljemenu – Polnoćka i procesija
2025-12-24 00:00 - 02:00
Pozivamo vas da zajedno proslavimo svetu noć Gospodinova rođenja u kapelici Majke Božje Sljemenske, Kraljice Hrvata.

Polnoćka – u 00:00 sati

Na Badnju večer Crkva ulazi u najsvetije vrijeme godine. Polnoćka je prva i svečana božićna misa, slavlje otajstva u kojem Bog postaje jedan od nas i dolazi kao Dijete, u tišini i poniznosti. To je noć u kojoj je, prema davnoj kršćanskoj tradiciji, „svjetlo zasjalo u tami“, noć mira, radosti i nade.

Stari crkveni tekstovi nazivaju Badnju noć noć budnosti i čuđenja, jer vjernici bdiju čekajući Gospodina. Zato se polnoćka slavi upravo u ponoć – u trenutku kada se rađa novi dan i započinje Božić. Misa Polnoćka poziv je da otvorimo svoje srce otajstvu Božje blizine.

Procesija do Šumarskih jaslica

Nakon Polnoćke uputit ćemo se u procesiji do Šumarskih jaslica, gdje ćemo svečano položiti Dijete Isusa u jasle. Ovaj čin nije samo lijepi običaj, nego znak naše vjere: Bog dolazi k nama i želi prebivati među nama.

Pozivamo vjernike, hodočasnike i sve dobre ljude da zajedno zahvalimo Bogu za dar spasenja, da molimo za mir i radost u našim obiteljima, domovini i svijetu.

Dočekajmo Krista zajedno!Dobro došli!

Božićni koncert – MPZ “Bistranji”
2025-12-28 13:00 - 13:30
Pozivamo vas na Božićni koncert mješovitog pjevačkog zbora “Bistranji”, koji će se održati u nedjelju 28. prosinca u 13:00 sati u našoj kapelici.

U božićnom ozračju i radosti Kristova rođenja, zbor će izvesti tradicionalne i duhovne skladbe kojima želimo nastaviti slavlje Božića i zahvalnost za dar Božje blizine.

Dobro došli!Radujemo se vašem dolasku!

Prvi petak – Euharistijsko klanjanje
2026-01-02 19:00 - 21:00
Pozivamo vas na euharistijsko klanjanje na prvi petak u mjesecu, 2. siječnja, od 19:00 do 21:00 sati.

U božićnom i novogodišnjem vremenu, kada slavimo dolazak Spasitelja i ulazak u novu godinu, prvi petak nosi posebnu duhovnu simboliku. To je dan posvećen Presvetom Srcu Isusovu, srcu koje je postalo čovjekom i otvorilo se za nas u betlehemskoj štalici. U tom svjetlu, prvi petak postaje poziv da pred Isusovim Srcem zahvalimo za prošlu godinu, za primljene milosti i za sve ono što je Gospodin učinio u našim životima.

Ulaskom u novu godinu, donosimo Mu svoje nakane, obitelji, brige i radosti, moleći da nas Njegova ljubav vodi i prati kroz dane koji su pred nama.

„Dođite k meni svi…“ – Isusov je poziv traje i u ovoj noći klanjanja.

Dođite i provedite vrijeme pred Presvetim u molitvi, zahvalnosti i predanju!

Prva subota
2026-01-03 00:00 - 23:59
Pozivamo vas da zajedno proslavimo prvu subotu u mjesecu, dan posebno posvećen Marijinu Bezgrješnom Srcu.

Raspored slavlja i molitve:

12:00 – Sveta misa

16:00 – Pjevani časoslov

16:30 – Sveta misa i euharistijsko klanjanjeZa sve dobročinitelje i suradnike župe te za sve koji rade na Medvednici – čuvare, ugostitelje, radnike, spasitelje, planinare i sve koji skrbe za naše Sljeme.

Toga dana prigoda je zahvaliti i preporučiti u molitvu sve koji na bilo koji način pridonose životu župe i brizi za našu planinu.

Vođene ture kroz kapelicu

Od 10:00 do 12:00 organizirane su vođene ture kroz kapelicu i njezinu povijest, duhovnost i umjetnost.

Dobro došli!Neka nas Marijino Srce zagovara i vodi u novu godinu.

Božićni koncert – KUD “Bistra”, dječiji sastav
2026-01-04 13:00 - 13:30
Pozivamo vas na Božićni koncert dječijeg sastava KUD-a “Bistra”, koji će se održati u nedjelju 4. siječnja u 13:00 sati u našoj kapelici.

Uz glazbu i pjesmu, zajednički ćemo nastaviti slavlje Božića, uroniti u radost Kristova rođenja i doživjeti posebnu dječju spontanost i vedrinu koja nas podsjeća na radost obitelji i zajednice.

Dobro došli!Radujemo se vašem dolasku!

Prvi petak
2026-02-06 17:30 - 19:30
Na prvi petak u mjesecu, kada se posebno utječemo Presvetom Srcu Isusovu, u sljemenskoj kapelici je euharistijsko klanjanje od 17:30 do 19:30.U tišini i sabranosti ovoga posebnog mjesta vjernici imaju priliku zastati pred Gospodinom te mu u molitvi povjeriti svoje brige, zahvale i nakane.

To je vrijeme osobne molitve, tišine i predanja, usmjereno na obnovu povjerenja u Kristovu blizinu i milosrđe.

Sljemenska kapelica, izdvojena od gradske vreve i okružena prirodom, pruža prostor koji potiče sabranost i dublji duhovni susret.

Prva subota
2026-02-07 08:00 - 17:00
Na prvu subotu u mjesecu u ozračju tišine i prirode koje obilježava sljemensku kapelicu, pozivamo na molitvu kroz slavljenje euharistije, pjevanog časoslova i euharistijskog klanjanja. Također na prvu subotu svi posjetitelji imaju priliku u vođenim turama upoznati kapelicu Kraljice Hrvata.

Raspored u subotu:

10:00 – 12:00 vođene ture kapelicom

12:30 redovita sveta misa

16:00 pjevani časoslov

16:30 sveta misa za župne suradnike, dobročinitelje i sve koji rade na Medvednici

17:00 euharistijsko klanjanje

Majko Božja Sljemenska, Kraljice Hrvata moli za nas!

Križni put kroz korizmu
2026-03-01 09:30 - 14:30, 2026-03-08 09:30 - 14:30, 2026-03-15 09:30 - 14:30, 2026-03-22 09:30 - 14:30
I ove korizme vas pozivamo na zajedničku molitvu i pobožnost križnog puta u našoj sljemenskoj župi.

Pola sata prije svake mise, odnosno u 9:30, 11:30 i 14:30 ispred župne kuće započinjemo molitvu prve postaje. Hodamo i molimo sve do kapelice gdje završavamo križni put i nastavljamo s euharistijom.

Prva nedjelja u mjesecu - blagoslov djece i trudnica
2026-03-01 10:00 - 15:00
Prve nedjelje u mjesecu, u ozračju prirode i mira sljemenske kapelice, pozivamo na molitvu kroz slavljenje euharistije i na poseban blagoslov koji se tradicionalno udjeljuje djeci i trudnicama svake prve nedjelje u mjesecu.

Raspored svetih misa:

10:00 – Redovita sveta misa, blagoslov djece i trudnica nakon mise

12:00 – Redovita sveta misa, blagoslov djece i trudnica nakon mise

15:00 – Redovita sveta misa, blagoslov djece i trudnica nakon mise

Majko Božja Sljem

Prvi petak, euharistijsko klanjanje
2026-03-06 17:30 - 19:30
Na prvi petak u mjesecu, kada se posebno utječemo Presvetom Srcu Isusovu, pozivamo vas na euharistijsko klanjanje od 17:30 do 19:30, u sljemensku kapelicu. U tišini i sabranosti ovoga posebnog mjesta zastani pred Gospodinom te mu u molitvi povjeri svoje brige, zahvale i nakane.

To je vrijeme osobne molitve, tišine i predanja, usmjereno na obnovu povjerenja u Kristovu blizinu i milosrđe. Sljemenska kapelica, izdvojena od gradske vreve i okružena prirodom, pruža prostor koji potiče sabranost i dublji duhovni susret.

Prva subota kod Majke Božje Sljemenske
2026-03-07 10:00 - 18:00
Prve subote u mjesecu u katoličkoj su tradiciji osobito posvećene Bezgrješnom Srcu Marijinu, a mi vas pozivamo u Kapelicu Majke Božje Sljemenske, Kraljice Hrvata, na molitvu kroz slavljenje euharistije, pjevani časoslovi i euharistijskoi klanjanje. Također na prvu subotu svi posjetitelji imaju priliku u vođenim turama čuti detalje iz bogate prošlosti i upoznati kapelicu Kraljice Hrvata.

Raspored u subotu:

10:00 – 12:00 – Vođene ture kapelicom

12:30 – Redovita sveta misa

16:00 – Pjevani časoslov

16:30 – Krunica i ispovijed

17:00 – Sveta misa za župne suradnike, dobročinitelje i sve koji rade na Medvednici

17:30 – Euharistijsko klanjanje

Majko Božja Sljemenska, Kraljice Hrvata moli za nas!
